****

**Årsmøtedokument**

**REGIONSTING NCF Region TeVeBu 2025**

**Onsdag 12.mars kl. 18.00**

**Sted: Grenland Sykleklubbs lokaler**

(Gamle Bjørntvedtvei 11c, Skien)

**Saksliste / Forretningsorden for Regionsstinget i TeVeBu**

**Regionstinget skal:**

1. Godkjenne de fremmøtte representantene.

2. Velge dirigent.

3. Velge protokollfører.

4. Velge to representanter til å underskrive protokollen.

5. Godkjenne innkallingen.

6. Godkjenne saklisten.

7. Godkjenne forretningsorden.

8. Behandle beretning for regionen.

9. Handlingsplan 2025

10. Behandle forslag og saker.

a) Representanter til ting i overordnede organisasjonsledd eller gi regionstyret

fullmakt til å oppnevne representantene.

b) Organisasjon- og styrets oppgaver, samt styreinstruks

11. Behandle regnskap for regionen, styrets økonomiske beretning,

kontrollutvalgets beretning, og evt. revisors beretning.

12. Fastsette kontingent.

13. Behandle budsjett for regionen.

14. Foreta følgende valg:

a) Styre med leder, nestleder, 3-5 styremedlemmer og 2 varamedlemmer.

b) Kontrollutvalg med 2 medlemmer og 1 varamedlem.

c) Valgkomité med leder, to medlemmer og ett varamedlem for neste

regionstinget.

Ledere og nestledere velges enkeltvis. Øvrige medlemmer velges samlet.

Deretter velges varamedlemmene samlet.

Regionstyret skal ha minst ett styremedlem som på valgtidspunktet var under 26 år.

15. Engasjere revisor til å revidere regionens regnskap.

**Styret i NCF Region TeVeBu foreslår følgende forretningsorden for regionstinget:**

1. Regionstinget ledes av den valgte dirigent.

2. Ingen representant gis rett til ordet mer enn tre ganger i samme sak, replikker

unntatt. Med unntak av innledningsforedraget, settes taletiden til høyst fem minutter

første gang, tre minutter annen og tredje gang.

3. Inntil tre representanter kan få replikk til hvert innlegg og taleren kan gi tilsvar til

replikkene. Tilsvar må gå direkte på talerens innlegg og taletiden er høyst ett minutt.

4. Representanter som forlanger ordet til forretningsorden har ett minutts taletid.

5. Dirigenten har rett til å foreslå kortere taletider.

6. Dirigenten har rett til å foreslå strek med inntegnede talere.

7. Fremsatte forslag kan ikke trekkes tilbake og nye forslag kan ikke settes fram etter at

strek er satt eller at saken er tatt opp til votering.

8. Forslag kan bare fremmes i saker som står på saklisten.

**NCF region TeVeBu, styrets beretning for året 2024**

Aktiviteten i regionen i 2024 er god, det jobbes godt innen alle grener i klubbene i vår region. Flere ritt er kommet opp igjen og spesielt vil nevnes TEVEBU-cupen i terreng som i 2024 også har hatt en landveisdel. Takket være at de har fått Bikeshop som sponsor. Disse cupene har hatt god deltagelse.

NCF region TeVeBu ønsker å rette en stor takk til alle klubber og medlemmer i regionen som har arrangert kurs, ritt og deltatt i disse i 2024.

*Ryttere fra region TeVeBu har markert seg i 2024*

I Tour de France var nok en gang Jonas Abrahamsen fra Grenland SK i front av feltet i mange etapper. Han er den første i historien til å bære den prikkete trøyen i hele 11 dager på rad. I tillegg fikk han også en dag i grønn poengtrøye. Det var surrealistisk å følge Jonas under Touren i 2024.

NCF region TeVeBu nominerte også i 2024 Jonas Abrahamsen som «årets mannlige utøver» til Idrettens festaften i Vestfold og Telemark og den prisen fikk han i tillegg så fikk han tildelt årets hederspris.

Regionen gratulerer.

Den tredje rytteren fra TeVeBu er Suzanna Tangen fra Grenland SK, hun deltok i OL i Parsi i para tempo og fellesstart. Resultatene ble ikke som hun håpet på da det ikke ble noen medalje.

I tillegg fikk vi en verdensmester med Jørn Fjeldavlie fra Grenland SK i klassen 60-64 år under VM fellesstart for Masters i Aalborg Danmark.

De viktigste arrangementene i regionen i 2024 er bl.a. Sundvolden GP UCI 1.2, Ringerike GP, UCI 1.2 (Ringerike SK).

**Styret i NCF Region TeVeBu har i 2024 hatt følgende sammensetning:**

Henning Andresen (Grenland SK) leder

Birger Hungerholdt (Ringerike SK) Nestleder

Andreas Rønning (Horten OC) kasserer

Skjalge Kraglund (Eiker CK) styremedlem og sekretær

Brita Cecilie Mustad (Langesund Sykle- og triathlonklubb) styremedlem

Syver Westgaard Wærsted (Grenland SK) styremedlem

Ingrid Botten-Andersen (Solum BMX) styremedlem og ungdomsrepresentant

Tone Midtsveen (Ringerike SK) varamedlem

Marit Brokke (Grenland SK) varamedlem

Kvinneandelen i styret inkl. varamedlemmer er 43 % og tilfredsstillende.

**Kommissærutvalget har i 2024 bestått av:**

Skjalge Kraglund (leder), Henning Andresen og Veronika Dahle.

**Kontrollkomité (revisor):**

Arild Hamre (Vinje IL) og Rune Stendahl (Tønsberg CK).

**Valgkomiteen har bestått av:**

Det har ikke lykkes å få på plass en valgkomite.

I perioden fra siste regionsting 13.mars 2024 til regionstinget den 12.mars 2025 er det blitt avholdt 4 styremøter (fysisk og digitalt).

Regionen har deltatt på styremøter der NCF har innkalt gjennom året.

***Vi gratulerer Norgesmesterne i region TeVeBu 2024!***

|  |  |  |  |
| --- | --- | --- | --- |
| Klasse | Klubb | Norgesmestere i NCF region TeVeBu 2024 | Øvelse |
| Senior M | **Ringerike SK** | **Søren Værenskjold** | Tempo |
| Junior M | **Ringerike SK** | **Henrik Vea Johnsen** | Fellesstart |
| M40-44 | **Modum CK** | **Reidar Borgeresen** | Tempo |
| M60-65 | **Grenland SK** | **Jørn Fjelldavlie** | Tempo/Felles |
|  |  |  |  |

**Sportslig utvalg årsrapport 2024**

I april hadde vi treningssamling i Tønsberg for junior og U23, hvor vi gjennomførte 4x15 minutter lagtempo-intervaller underveis i en langtur langs Vestfoldkysten.

Etter økten holdt Anton Stensby en presentasjon om oppturer og nedturer i karrieren sin. Presentasjonen ble avsluttet med en quiz, hvor jentene stakk av med seieren. De fikk hver sin Coop-sykkeltrøye, som ble flittig brukt på trening i sommer.

Et bilde som inneholder utendørs, hjul, Landkjøretøy, Sykkelhjul

KI-generert innhold kan være feil.

I juni ble det gjennomført en dagssamling i Skien for junior- og seniorryttere i NCF region TeVeBu. Rytterne kjørte 10x4 minutter i Ryggenbakken med bra trøkk og god kvalitet.

Etterpå ble det kjørt en rolig langtur rundt Oklungen før vi satte kursen mot Grenland sitt klubbhus for mat og en presentasjon av Jon Rye-Johnsen, som delte oppturer og nedturer fra karrieren sin.

Region TeVeBu stilte med lag i U17- og U19-klassen under U6 i Tidaholm.

Det ble kjørt inn flere pallplasseringer, gul ledertrøye og Region TeVeBu sitt U17-lag vant lagkonkurransen. Det var rytterne som tok initiativ og samlet et lag som dro til Tidaholm, noe som viser at det hjelper å arrangere samlinger som skaper nettverk på tvers og engasjement til å dra i gang opplegg på egen hånd.

Et bilde som inneholder utendørs, person, klær, himmel

KI-generert innhold kan være feil.

Region TeVeBu stilte også lag under Randers Bike Week, hvor det også var rytterne som tok initiativ til å stille lag. Også her ble det kjørt inn flere pallplasser.

Region TeVeBu stilte også med lag under UCI-rittet Keizer der Juniores. Tønsberg CK tok initiativ til å kjøre rittet med Reidar Borgersen i spissen. For mange av rytterne var dette første møte med et internasjonalt UCI-felt, som betyr at dette er et høyt nivå. Det er veldig viktig med matching på dette nivået, også for de som ikke har nådd helt opp til landslagsnivå ennå. Det ble levert flere gode prestasjoner og ikke minst mye god erfaring som rytterne tar med seg inn i seniorklassen i år.

I november hadde region TeVeBu samling sammen med ryttere fra region Øst på velodromen i Asker. Hoveddelen av morgenøkta besto av 2000 meter lagtempo-intervaller før vi avsluttet med 200 meter flying.

I pausen hadde vi felles lunsj og en presentasjon av tidligere sportssjef i Norges Cycleforbund, Hans Falk.

Et bilde som inneholder innendørs, person, vegg, møbler

KI-generert innhold kan være feil.

Etter presentasjonen var det klart for ettermiddagsøkta. Her kjørte vi 4000 meter lagtempo og avsluttet med tre runder heat-kjøring.

Et bilde som inneholder utendørs, person, sko, himmel

KI-generert innhold kan være feil.

Kort oppsummert har jeg fått inntrykk av at alle rytterne har vært godt fornøyd med årets samlinger. Det har vært kult å se fra sidelinja hvor god stemning det er mellom rytterne på tvers av klubbene. Det er både enkelt og givende å arrangere samlinger for så strukturerte og målbevisste utøvere. Jeg gleder meg allerede til samlingene i 2025!

Sportslig hilsen Elias Spikset

**Miljøsamling**

Et bilde som inneholder utendørs, himmel, Sykkelhjul, hjul

KI-generert innhold kan være feil.

Den årlige regionssamlingen for ungdom fra 13 til 19 år ble avholdt helgen 15 – 17 november 2024 i Skien Fritidspark. Ca 25 deltagere pluss ledere var i full aktivitet hele helgen og miljøet og samholdet mellom rytterne i regionen ble styrket i løpet av denne vellykkede samlingen.

Det har vært en fornøyelse å ha ansvaret for en slik flott gjeng ungdommer. Som leder har jeg nå fått muligheten til å bli bedre kjent med miljøet og det setter jeg stor pris på .

En spesiell takk til **Halvard Knotten TCK, Thor-Inge Hansen Nanset Sykkel, Kenneth Rekvik Grenland SK, Harald Tiedemann Hansen Grenland SK og Syver Westgaard Wærsted Grenland SK** for deres uvurderlige hjelp med gjennomføringen.

En spesille takk til Uno-X Mobility og Tommy Josefsen for et supert opplegg og foredrag om sykkelvask og generell vedlikehold.

Et bilde som inneholder person, klær, vegg, innendørs

KI-generert innhold kan være feil.Gavene vil nok bli husket. Takk også til Skien Fritidspark Hotel og Skien Fritidspark for tilrettelegging og ikke minst forpleiningen.

Styret i regionen mener fortsatt en slik samlingen er viktig, og vi gjør det vi kan for at dette fortsatt skal være et fast tilbud til våre unge sykkelryttere også i fremtiden. Neste års samling er ikke bestemt, men planen er samme tidsperiode som i 2024. Vi er booket inn 14 – 16 november 2025.

**Kommissærutvalget**

Kommissærutvalget har bestått av:

Leder: Skjalge Kraglund, Eiker CK.

Medlem: Veronica Dahle, Kongsberg IF Sykkel

Medlem: Henning Andresen, Grenland SK

Det ble oppnevnt kommissærer til 25 ritt rundt om i regionen. Ca 10 reoppnevninger.

Henning Andresen, Grenland SK er nyutdannet nasjonal kommissær på bane. Han har allerede i 2025 bidratt på Velodromen i Asker.

Regionen har et knippe meget erfarne, dyktige og motiverte kommissærer.

Noen har trukket seg i 2024, og noen har tatt permisjon, så vi trenger flere nye kommissærer. Oppfordrer hver klubb til å sende minst 1 person på kommissærkurs.

Vi takker alle kommissærer som stilte opp og bidro til at rittene ble avviklet trygt og resultater ble levert.

Mange kommissærer fikk tilsendt ny ryggsekk med NCF logo i 2024, flere får tilsendt ryggsekk i år. Som en liten hilsen og takk for vel utført arbeid i regionen mm.

Samarbeidet i komiteen har i 2024 fungert meget godt. Alle har hatt sine oppgaver og løst disse på en særs god måte. Vil spesielt berømme Veronica Dahle som oppholder seg på andre siden av kloden, men utfører komitearbeidet på en særs utmerket måte. Henning Andresen, også leder i TeVeBu, er den som sparker komiteen i gang.

Takk til dere begge.

09.02.2025

Skjalge Kraglund Leder Kommissærutvalg TeVeBu

**Handlingsplan 2025**

1. Representere NCF og bistå i saker knyttet til den enkelte idrett. Bistå idretts kretsen i spørsmål av felles interesse for flere idretter.

2. Stimulere til samarbeid mellom klubbene og sykkelgrenene i regionen.

3. Godkjenne arrangementer, oppnevne nødvendige kommissærer/dommere, samt utarbeide terminliste.

4. Bidra til utdanning i samsvar med særforbundets planer for kommissærer, trenere, vaktkurs for frivillige.

5. Stimulere til gjennomføring av regionsmesterskap, samt sørge for annen sportslig aktivitet uten økonomiske hindringer for deltagere, som:

a. Årlig miljøsamling for ungdom i alderen 13 til 19 år helgen i uke 46

b. Stimulere og utvikle sportslig aktivitet for junior og U23 ryttere hvor sportslig ansvarlig Elias A. Spikseth planlegger og gjennomfører samlinger for trening og andre aktiviteter gjennom året:

i. Samling på Velodromen i Asker

ii. dagsamling i Tønsberg

iii. dagsamling i Porsgrunn

iv. helgesamling på Gaustablikk

v. samling på Velodromen i Asker

vi. Samarbeid med OLT Øst for utøvere 19-25 år

c. Stimulere til aktivitet for mosjonister i klubbene i Velodromen i Asker

6. Avgi beretning og regnskap innen fastsatte frister, og søke om økonomisk støtte fra særforbund og idrettskrets.

Skien, 04.03.2025

Henning Andresen Andreas Rønning Birger Hungerholdt

Leder Kasserer Nestleder

Harald Tiedemann Hansen Brita Cecilie Mustad Syver W. Wærsted

Styremedlem Styremedlem Styremedlem

Skjalge Kraglund Ingrid Bottnen-Andersen

Sekretær Styremedlem / ungdomsrepresentat

**Resultatregnskap og balanse 2024**

Se eget dokument

**Kontrollutvalgets beretning 2024**

Se eget dokument

**Kontingent**

Styret fremmer forslag om å øke kontingenten noe, dette på grunn av inflasjon og kostnadsøkning i samfunnet siste år. Kontingent for 2025 foreslås til **kr 3300,- pr år.**

**Forslag til årsmøte**

Det er ikke innkommet forslag fra klubbene i regionen til regionstinget innen fristen 28.februar 2025.

Styret har følgende forslag til regionstinget:

1. Styret gis fullmakt til å utnevne representanter til overordnede ting eller årsmøter samt til ulike arbeidsutvalg etter behov.

**Styrets forslag til budsjett for 2025**

Et bilde som inneholder tekst, skjermbilde, nummer, Parallell

KI-generert innhold kan være feil.

**Valg 2025**

Det har ikke lykkes styret å få satt en valgkomite så forslaget til nytt styre er gjort i av det sittende styret. Vi håper at det styret vil gjøre en tilfredsstillende jobb til å fortsette regionens arbeid.

Innstillingen blir presentert senest på regionstinget

Et bilde som inneholder tekst, skjermbilde, nummer, Font

KI-generert innhold kan være feil.

**Kontrollutvalg**

Arild Hamre (Vinje IL) og Rune Stendahl (Tønsberg CK) – velges for 1 år

**Kommissærutvalg**

Skjalge Kraglund, leder

Veronica Dahle

Henning Andresen